b'\n_START_ARTICLE_\nNovine (televizijska serija)\n_START_SECTION_\nSadr\xc5\xbeaj\n_START_PARAGRAPH_\nMariju Kardumu (Aleksandar Cvjetkovi\xc4\x87), utjecajnomu gra\xc4\x91evinskom tajkunu, najednom se jako \xc5\xbeuri preuzeti Novine jer se mladi novinar Andrej Marinkovi\xc4\x87 (Goran Markovi\xc4\x87) po\xc4\x8deo baviti istra\xc5\xbeivanjem tajanstvene prometne nesre\xc4\x87e s kojom je budu\xc4\x87i vlasnik tijesno povezan. Nagla promjena vlasni\xc5\xa1tva pokre\xc4\x87e i unutarnja previranja u redakciji izazvana \xc5\xbeeljom za mo\xc4\x87i, ta\xc5\xa1tinom i ambicijama. U sredi\xc5\xa1tu su tih previranja novinarski veterani Dijana Mitrovi\xc4\x87 (Branka Kati\xc4\x87) i Nikola Marti\xc4\x87 (Trpimir Jurki\xc4\x87) te Martin Vidov (Zijad Gra\xc4\x8di\xc4\x87) i Alenka Jovi\xc4\x87-Marinkovi\xc4\x87 (Olga Pakalovi\xc4\x87), koji se smjenjuju na polo\xc5\xbeaju glavnoga urednika.'